
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00601/2014-04
06.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.02.2015. године, донела је
О Д Л У К У
о акредитацији студијског програма
Утврђује се да УНИВЕРЗИТЕТ У БЕОГРАДУ-ФИЛОЛОШКИ ФАКУЛТЕТ са седиштем у СТУДЕНТСКИ ТРГ 3, БЕОГРАД, ПИБ: 100119438, Матични број: 07003161,  испуњава прописане стандарде за акредитацију студијског програма МАС1 - СРПСКИ ЈЕЗИК у оквиру поља друштвено-хуманистичких наука и то за 100 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФИЛОЛОШКИ ФАКУЛТЕТ са седиштем у СТУДЕНТСКИ ТРГ 3, БЕОГРАД, је дана 31.3.2014. године поднела захтев за акредитацију студијског програма МАС1 - СРПСКИ ЈЕЗИК у оквиру поља друштвено-хуманистичких наука под бројем 612-00-00601/2014-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ФИЛОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Подаци о MAС - Српски језик, Друштвено-хуманистичко поље, област Филолошке науке. Назив студијског програма МАС Српски језик је у складу са листом области коју је утврдио Национални савет.
 Назив дипломе Мастер професор језика и књижевности који је наведен у Уводној табели и у Додатку дипломе (за српски језик и књижевност) је у складу са Листом стручних, академских и научних назива коју је утврдио Национални савет.
  1. Број наставника на студијском програму према електронском формулару, односно табели 9.2 је  17
 Број наставника са пуним радним временом =  17
 Број сарадника на студијском програму = 2 (према ел. обрасцу и табели 9.4)
 Број сарадника са пуним радним временом = 2
2. Трајање програма 1 година (2 семестра)
3. Број ЕСП бодова = 60 ЕСПБ
4. Број студената = 100 на првој години
5. Укупно часова  активне наставе недељно коју држе наставници = 10
6. Укупно часова наставе недељно коју држе сарадници (пр. ел. формулару) = 10  
7. Простор за извођење наставе = 8,363.67 м2 у две смене
            8. Просечно оптерећење наставника на овом програму = 1.60
9. Просечно оптерећење сарадника на овом програму = 1.25
           10. Фактор изборности на програму је = 48,33 %
           11. Укупан проценат наставника са 100% радног времена: 100%
            12. Број библиотечких јединица за овај програм = 146353
     Студијски програм обезбеђује да се практична знања и вештине стечене током студирања српског језика и књижевности продубе теоријски, што омогућује студентима  бољи рад у наставној  делатности или некој  другој  за коју је филолошка спрема основ.   Сврха и компетенције су врло добро формулисане,  и потпуно су сагласне са задацима и циљевима Филолошког факултета .
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-ФИЛОЛОШКИ ФАКУЛТЕТ  за студијски програм МАС1 - СРПСКИ ЈЕЗИК  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:
- високошколској установи
- архиви КАПК
	ПРЕДСЕДНИК

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И
ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ФИЛОЛОШКИ ФАКУЛТЕТ са седиштем у СТУДЕНТСКИ ТРГ 3, БЕОГРАД, ПИБ: 100119438, Матични број: 07003161, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС1 - СРПСКИ ЈЕЗИК у оквиру поља друштвено-хуманистичких наука и то за 100 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

